
P O Z I V
za dodjelu naknade dijela putnih troškova 
studentima iz programa ERASMUS+ studija


U akademskoj 2018./2019. godini Grad Split će pružati financijsku potporu studentima iz programa ERASMUS+studija i to za naknadu dijela troškova putovanja za studijski boravak u inozemstvu u najvišem iznosu do 2.000,00 kn neto po Studentu.
Grad Split će dodijeliti naknadu za trošak putovanja ukoliko Student kumulativno ispuni slijedeće uvjete:
1. da je ostvario pravo na mobilnost sukladno Odluci o odabiru kandidata za mobilnost studenata u svrhu studija u okviru programa Erasmus + na Sveučilištu u Splitu
2. da je student Sveučilišta u Splitu
3. da ima prijavljeno prebivalište na području Grada Splita, najmanje  tri godine do dana objavljivanja Poziva .
Financijska sredstva koja Grad Split dodjeljuje putem Poziva za naknadu dijela putnih troškova iz programa ERASMUS+ studija odnose se isključivo na kalendarsku godinu u kojoj se raspisuje Poziv.
Poziv se objavljuje na mrežnim stranicama Grada Splita (www.split.hr), a obavijest o raspisanom Pozivu u dnevnom listu Slobodna Dalmacija.
Prijava na ovaj Poziv podnosi se na obrascu koji se može predići na mrežnoj stranici li u pisarnici Grada Splita svakog radnog dana od 8.00 do 15.00 sati.
Prijava se upućuje preporučenom poštom na adresu Grad Split – Ured Grada, 21000 Split - Obala kneza Branimira 17, s naznakom „Prijava za dodjelu naknade dijela putnih troškova
studentima iz programa ERASMUS+ studija ”, a može se i osobno predati u pisarnici Grada Splita na istoj adresi.
Rok za prijavu na Poziv je najmanje 30 dana od dana objave. 
Ukupna financijska sredstva iz proračuna Grada Splita su ograničena te će se naknade dodjeljivati po principu reda prvenstva do isteka sredstava. Dakle, prednost uz ispunjenje uvjeta imaju Studenti koji se ranije prijave na Poziv. 
Uz ispunjeni obrazac Prijave naknadu dijela troškova putovanja za studijski boravak u inozemstvu potrebna je slijedeća dokumentacija: 
1. Preslika osobne iskaznice  za podnositelja prijave
2. Potvrda o pohađanju/sporazumu/mobilnosti Erasmus +
3. Potvrda o statusu studenta na Sveučilištu u Splitu
4. Račun putnih troškova
Grad Split će imenovati Povjerenstvo koje će izvršiti provjeru ispunjavanja uvjeta za dodjelu naknade i utvrditi redoslijed prijava na Poziv. 
Povjerenstvo će utvrdit prijedlog rang liste Studenata koji ostvaruju pravo na naknadu dijela putnih troškova.
Gradonačelnik Grada Splita donijet će odluku o utvrđivanju rang liste Studenata koji ostvaruju pravo na naknadu dijela putnih troškova iz programa ERASMUS+ studija.
Rang lista će biti objavljena na službenim web stranicama Grada Splita.
Sa Studentima ili s roditeljima Studenata (u slučaju odsustva Studenta) koji ostvare pravo na naknadu dijela putnih troškova iz programa ERASMUS+ studija Grad Split potpisat će Ugovor o financijskoj potpori.
Grad Split će od Studenata – korisnika financiranja zatražiti povrat sredstava u slučaju kada utvrdi da:
-nije realizirao studijski boravak utvrđen ugovorom
-nije utrošio sva odobrena sredstva;
-dodijeljena sredstva nije koristio namjenski.

